ฉีดกระตุ้น2เข็มเมื่อ​ 15 วันก่อน​ ไม่เเน่ใจว่าเกิน6เดือนมั้ยเลยให้กระตุ้น2เข็มวันที่โดนข่วนอีกต้องฉีดมั้ยครับ
สวัสดีค่ะ การฉีดกระตุ้นวัคซีนพิษสุนัขบ้ากรณีถูกกัดซ้ำนั้น ใช้หลักการว่าถ้าถูกกัดซ้ำภายใน 6 เดือนฉีดกระตุ้น 1 เข็ม หากเกิน 6 เดือนกระตุ้น 2 เข็มห่างกัน 3 วันแต่โดยปกติหากโดนกัดซ้ำในช่วงเวลาใกล้ๆกันมาก เช่นประมาณ 2-4 อาทิตย์ และเป็นแผลข่วนธรรมดา ไม่ใช่แผลเปิดขนาดใหญ่ มักไม่จำเป็นต้องฉีดกระตุ้นอีก เพราะระดับภูมิคุ้มน่าจะยังมีอยู่อย่างเพียงพอ หรือถ้ามีการกระตุ้นเกินไปแล้วก็ไม่เป็นไร แต่ไม่มีความจำเป็นต้องกระตุ้นซ้ำๆโดยไม่มีความจำเป็นค่ะ ควรระวังการถูกสัตว์กัดซ้ำๆ และทำแผลที่รพ.ใกล้บ้าน รับยาฆ่าเชื้อถ้ามีข้อบ่งชี้